alexandrainst/scandi-wiki huggingface dataset:
Potetkrigen

Potetkrigen var eit fleire dagar langt matopprør i Bergen i august 1868. Folk i Bergen protesterte mot høge potetprisar og politiet mista kontrollen over situasjonen. Til slutt vart borgarbevæpninga og militæret mobiliserte for å kue opprøret. Borgarbevæpninga var ute av stand til å yte nemneverdig innsats, men militæret klarte med bajonettangrep å oppløyse mengdene. Dei omleira byen i ei knapp veke. Dette var siste gong militære vart sett inn mot sivile i Bergen i fredstid. Potetkrigen har vore sett på som den første sjølvstendige opptreden til arbeidarklassen i Bergen, men den framveksande industriarbeidarklassa deltok i mindre grad. Derimot var deltakinga stor blant unge og andre med meir lausleg tilknyting til arbeidsmarknaden, mange av dei rusa.

Bakgrunnsstoff
 Ottar Strømme: Våpen mot folket - I tilfelle opprør. Det norske militærapparatet fra 1814 til 1905. Oktober forlag, 1979.
 Lars Borgersrud: Konspirasjon og kapitulasjon. Nytt lys på forsvarshistorien fra 1814 til 1940, Oktober forlag 2000.
 Frode Ulvund: Det var Opkjøberiets Skyld – og saa en liden Smule Fyld. Potetkrigen i Bergen 1868. Historisk institutt, UiB, 2003. I fulltekst i Bora

Historie i Bergen
1868 i Noreg
Poteter
August Spørck

August Geelmuyden Spørck () var ein norsk general og Venstre-politikar. Han var forsvarsminister i Gunnar Knudsens første regjering frå 20. august 1909 til 1. februar 1910.

Spørck var fødd i Christiania, der faren var kjøpmann. Sjølv gjekk han krigsskulen 1868-72 og deretter den militære høgskulen 1873-75. Han utdanna seg vidare, 1876-78, på sentralskulen for gymnastikk.

Han vart offiser i 1872, forfremja til premierløytnant i 1877, kaptein i 1889 og oberstløytnant 1902 og militærkonsulent i Stockholm. Spørck var aktiv i forsvarsspørsmål, deltok i ulike militære komitear og i skyttarrørsla. Medlem av formannskapet i Trondheim 1894-1903.

Spørck var 1. varamann til Stortinget 1898-1900 frå valkrinsen Trondhjem og Levanger, han tok sete i Stortinget allereie 21. februar 1898 og sat der resten av perioden. Den neste perioden, 1900-03, var han 2. representant frå same krinsen. Han var medlem 1898-1900 og formann 1900-03 av militærkomiteen, 1900 medlem av komiteen om den tekniske høgskulen, samt 1900-03 av Lagtinget og valkomiteen.

I 1903 vart Spørck sjef for Kristiania landevernbataljon, to år seinare vart han utnemnd til oberst og sjef for det søndmørske korps av Trondhjemske infanteribrigade. Deretter sjef for Kristiania korps i 1909 og for vestre akershusiske infanteriregiment nr 2 i 1911. Han vart utnemnd til generalmajor og kommandant i Trondheim i 1914, og var frå 1916 generalinspektør for infanteriet. Han gjekk av i 1919.

Spørck var med å stifte Nordenfjeldske Kunstindustrimuseum, der han var styremedlem.

Han vart i 1901 utnemnd til riddar av 1. klasse av St. Olavs Orden og forfremja til kommandør av 1. klasse i 1910. Han var også kommandør av 1. klasse av den danske Dannebrogordenen, storoffiser av den belgiske Leopoldsordenen, offiser av den franske Æreslegionen samt riddar av 1. klasse av den svenske Sverdordenen.

Spørck døydde i Vestre Aker i Oslo i 1928.

Kjelde 
 Lindstøl, Tallak: Stortinget og Statsraadet 1814-1914. Kristiania, 1914

Litteratur 
 Den Kongelige norske Sankt Olavs orden 1847-1947, utgitt av ordenskanselliet ved O. Delphin Amundsen, Grøndahl & Søns Forlag, Oslo, 1947

Bakgrunnsstoff 
 Biografi Norsk samfunnsvitenskapelig datatjeneste

Norske forsvarsministrar
Statsrådar i Regjeringa Knudsen I
Venstrestatsrådar
Stortingsrepresentantar 1898-1900
Stortingsrepresentantar 1901-1903
Stortingsrepresentantar frå Venstre
Norske offiserar
St. Olavs Orden
Æreslegionen
Politikarar frå Oslo
Loch Neldricken

Loch Neldricken er ein innsjø i Galloway søraust for Merrick, sør for Craig Neldricken og vest for Craignaw. Insjøen er nesten delt i to av eit langt nes. Elva har utløp via den korte Mid Burn inn i Loch Valley og så via Gairland Burn ned til Loch Trool.

Ei lita øy vest i innsjøen er markert på kart som 'Murder Hole' (Mordarholet) og er omtalt i SR Crockett sin The Raiders. Det opphavlege 'Murder Hole' var ein brønn i Glen Trool til Straiton-vegen der lika til reisande som hadde vorte rana og myrda vart dumpa og Crockett flytta denne staden for boka si.

Innsjøen har vorte råka av forsuring, men har til ein viss grad kome seg att med ein pH som har auka frå 4,4 i 1978 til 5,4 in 2003.

Kjelder 
Denne artikkelen bygger på «Loch Neldricken» frå ,  den 4. september 2010. 
 oppgav desse kjeldene:

Neldricken
Geografi i Dumfries and Galloway
Nor Loch

{{geoboks|zoom=10|bilete=edinpain.JPG|bilettekst='Edinburgh Castle med Nor Loch i framgrunnen, måla rundt 1780 av Alexander Nasmyth}}
Nor Loch, òg kjend som Nor' Loch og North Loch, var ein innsjø som tidlegare låg i Edinburgh i Skottland, i området der Princes Street Gardens ligg i dag, om lag mellom Royal Mile og Princes Street.

Historie
Nor Loch var opphavleg ei myr og ein del av det naturlege forsvaret rundt Edinburgh Old Town. Fordi gamlebyen var bygd på ein bratt rygg (som er godt synleg i dag), utvida han seg frå aust til vest, og Nor Loch hindra byen i å vekse. 

I 1460 gav kong Jakob III av Skottland ordre om å fylle Nor Loch med vatn for å styrke forsvaret av borga. Innsjøen skal aldri ha vore særskild djup.

Etter kvart som gamlebyen vart meir folkesett under mellomalderen, Nor Loch vart forureina med klokakk og avfall frå byen. I 1759 vart innsjøen drenert og vart ein del av Princes Street Gardens, men området har ofte vorte utsett for flaum. 

Kjelder Denne artikkelen bygger på «Nor Loch» frå ,  den 4. september 2010.  oppgav desse kjeldene:''

Edinburgh
Innsjøar i Skottland
Tidlegare innsjøar
Loch Oich

Loch Oich (skotsk-gælisk Loch Omhaich) er ein innsjø i Dei skotske høglanda og er det høgaste punktet i Den kaledonske kanalen. Denne smale innsjøen ligg mellom Loch Ness i nordaust og Loch Lochy i sørvest, i Great Glen. Han får vatn frå River Garry (frå Loch Garry) frå vest og har utløp gjennom River Oich i nord.

Loch Oich har eit rikt dyreliv med mykje fisk, amfibiar, reptil, fuglar og pattedyr.

Kvar haust trekkjer laks opp i Loch Oich, Loch Lochy og Loch Ness for å gyte.

Thomas Telford heva vassnivået i innsjøen med fleire meter for å gjere han farbar for båtane i Den kaledonske kanalen.

Kjelder 

Denne artikkelen bygger på «Loch Oich» frå ,  den 4. september 2010. 
 oppgav desse kjeldene:

Bakgrunnsstoff 
1903 Map from the National Library of Scotland
Loch Oich and swing bridge 
Bilete av Loch Oich

Oich
Loch Ore

Loch Ore er ein innsjø i Fife i Skottland. Han dannar kjernen i Lochore Meadows Country Park. Innsjøen vert hovudsakleg nytta til fritisaktivitetar. 

Kvart år vert Scottish Open Water Championships halde her, der symjarar konkurrerer i 5 km, 2 km og 4×1 km stafett.

Kjelder
Denne artikkelen bygger på «Loch Ore» frå ,  den 4. september 2010.

Bakgrunnsstoff
Lochore Meadows 

Ore
Geografi i Fife
Loch Ossian

Loch Ossian (skotsk-gælisk Loch Oisein) er ein smal innsjø i Skottland Han er om lag 5 km lang og ligg nordaust i Rannoch Moor, ved The Corrour Estate. Han har utløp gjennom River Ossian, som renn nordover og ut i Loch Guilbinn og til slutt ut i River Spean ved Moy.

Loch Ossian ligg langt frå offentlege vegar og den næraste tilkomsten er Corrour jernbanestasjon. Ved vestsida av innsjøen ligg Loch Ossian ungdomsherberge.

Kjelder
Denne artikkelen bygger på «Loch Ossian» frå ,  den 4. september 2010.  
 

Ossian
Loch Quoich

Loch Quoich (skotsk-gælisk Loch Chuaich) er ein innsjø og eit reservoar vest for Loch Garry, om lag 40 km nordvest for Fort William i Lochaber i Skottland.

Innsjøen er ein del av Glen Garry vasskraftutbygging, som vart utbygd i 1950-åra. 

Demninga i Loch Quoich er den største steinfylte demninga i Skottland med ei lengd på 320 meter og ei høgd på 38 m. Utbygginga stod ferdig i 1962.

Kjelder
Denne artikkelen bygger på «Loch Quoich» frå ,  den 4. september 2010.  
 

Quoich
Reservoar i Skottland
Loch Rannoch

Loch Rannoch (skotsk-gælisk Loch Raineach) er ein stor innsjø i Perth and Kinross i Skottland.

Innsjøen er 15 km lang frå vest til aust med ei gjennomsnittlege breidde på om lag 1 km. River Tummel spring ut frå austenden. Tay Forest Park ligg langs sørsida av innsjøen. Den ville Rannoch Moor strekkjer vestover frå innsjøen og var tidlegare ein del av Den kaledonske skogen, som dekte det meste av Nord-Skottland. Dette veit ein etter furustubbane ein har funne i myrene her og pollen som er funne i kjernar frå torvmyrer. 

Innsjøen og det omliggande området har lidd under omfattande avskoging og plantasjar med framande artar. 

Innsjøen og det omliggande område er eit populært fritidsområde. Den vesle landsbyen Kinloch Rannoch ligg ved austenden av innsjøen og ein crannog (ei gammal kunstig øy).

Kjelder
Denne artikkelen bygger på «Loch Rannoch» frå ,  den 4. september 2010.  
 

Rannoch
Geografi i Perth and Kinross
Loch Rusky

Loch Rusky er ein liten innsjø nær Callander i Stirling i Skottland. Han ligg i det tidlegare grevskapet Perthshire.

Innsjøen ligg aust for Mentieth Hills, om lag 6 km nordaust for Port of Menteith. Torrie Forest strekkjer seg over Lennieston Muir mot aust.

Kjelder
Denne artikkelen bygger på «Loch Rusky» frå ,  den 4. september 2010.  
 

Innsjøar i Skottland
Geografi i Stirling
Loch Ruthven

Loch Ruthven er ein innsjø og eit reservat i Highland i Skottland.  Det er den viktigaste hekkestaden i Storbritannia for horndykkarar og har den største populasjonen av denne arten i Europa. Desse sjeldne fuglane finn ein òg ved fleire andre innsjøar i området. 

Loch Ruthven vart erklært ein Ramsarstad i 1992.

Kjelder
Denne artikkelen bygger på «Loch Ruthven» frå ,  den 4. september 2010.

Bakgrunnsstoff
JNCC: Profile Loch Ruthven

Ruthven
Ruthven
Ramsarstader i Skottland
LO Stat

LO Stat er eit av dei to kartella i LO. Det blei oppretta 13. september 1939 med namnet Statstjenestemannskartellet, og endra namn til det noverande frå 1. januar 1996. Dei første medlemsforbunda var Norsk Postforbund, Norsk Lokomotivmannsforbund, Norsk Kommuneforbund, Norsk Telegraf og Telefonforbund og Norsk Jernbaneforbund.

Kartellet er ei «hovudsamanslutting av LO-forbund som organiserer arbeidstakarar i Staten og NAVO-verksemder». Leiar er Tone Rønoldtangen.

LO Stat har i dag 17 medlemsforbund. NTL er det største forbundet i LO Stat. [NTL] blir leia av Turid Lilleheie. 
Medlemsforbunda i LO Stat pr. 21. oktober 2008 er: EL & IT Forbundet, Fagforbundet, Forbundet for Ledelse og Teknikk (FLT), Fellesorganisasjonen ([FO]), Handel og Kontor, Industri Energi, Musikernes fellesorganisasjon (MFO), Norsk Arbeidsmandsforbund (NAF), Norsk Fengsels- og Friomsorgsforbund (NFF), Norsk Jernbaneforbund (NJF), Norsk Lokomotivmannsforbund (Lokmann), Norges Offisersforbund (NOF), Norsk Transportarbeiderforbund (NTF), Norsk Tjenestemannslag (NTL), Norsk Post- og Kommunikasjonsforbund (Postkom), Skolenes Landsforbund (SL)

Sjå også 
Landsorganisasjonen i Noreg

Kjelder 

Denne artikkelen bygger på «nb:» frå ,  den 4. september 2010, som oppgav kjeldene: 
Historie på LO Stats nettsider 
Oppføring i PaxLeksikon under Statstjenestemannskartellet.

Bakgrunnsstoff 
lostat.no

LO
Skipingar i 1939
Sonja Ludvigsen

Sonja Aase Ludvigsen (), fødd i  Vestby, Akershus,  var ein norsk politikar frå Arbeiderpartiet. Ho vart vald inn på Stortinget frå Akershus i 1965, og attvald i 1969 og 1973.
Ho var vararepresentant i periodane 1958–1961 og  1961–1965. Ho var sosialminister 1973-1974 i Regjeringa Bratteli II.

Regjering 
 16. oktober 1973 – 12. juli 1974 Statsråd og sjef for Sosialdepartementet.

Stortinget sitt presidentskap 
 8. oktober 1965 – 30. september 1969  Visesekretær i Stortinget

Stortingskomitéar 
1965 – 1969 medlem i Samferdselskomitéen
1969 – 1973 formann i Sosialkomitéen
1969 – 1973 medlem i Den utvida utanriks- og konstitusjonskomitéen
1969 – 1973 medlem i Industrikomitéen

Andre verv 
Sonja Ludvigsen var varamedlem i Nobelkomiteen i 1973–1974.

Kjelder 
Stortinget.no - Biografi

Norske sosialministrar
Ap-statsrådar
Statsrådar i Regjeringa Bratteli II
Stortingsrepresentantar frå Ap
Stortingsrepresentantar for Akershus
Stortingsrepresentantar 1965-1969
Stortingsrepresentantar 1969-1973
Stortingsrepresentantar 1973-1977
Medlemmar og varamedlemmar i Nobelkomiteen
Folk frå Vestby
Loch an t-Sailein

Loch an t-Sailein er ein fjord ved søraustkysten av Islay i Skottland. Ein kan ofte sjå sel i det grunne farvatnet i fjorden. Mykje fugl held òg til langs kysten av fjorden. Langs søraustkysten av Islay er det mange fjordar og bukter, som Aros Bay.

Sjå òg
 Ardbeg

Kjelder
Denne artikkelen bygger på «Loch an t-Sailein» frå ,  den 4. september 2010. 
 oppgav desse kjeldene:

Fjordar i Skottland
Islay
Loch Scaven

Loch Scaven (gælisk Loch Sgamhain) er ein innsjø i Glen Carron nær kjelda til River Carron i Wester Ross i Skottland.

Kjelder
Denne artikkelen bygger på «Loch Scaven» frå ,  den 4. september 2010.  
 

Innsjøar i Highland
Loch Shiel

Loch Shiel (skotsk-gælisk Loch Seile) er ein 19,3 km² stor innsjø 20 km vest for Fort William i Lochaber i Highland i Skottland. Han er 120 meter djup. Det djupaste området ligg i nordaust, omslutta av høge fjell, medan han er meir myrlendt og grunn i sørvest. Frå sørvest renn elva River Shiel ut i sjøen ved Loch Moidart nær Castle Tioram.

Loch Shiel må ikkje forvekslast med Glen Shiel, 40 km leger nord i Skye and Lochalsh, der ein finn den lengre River Shiel og ein mykje mindre Loch Shiel.

Området er forholdsvis skogkledd samanlikna med mange andre område i Highland, så breidda av innsjøen har derfor status som særskild verneområde. 

Somme av scenane i Harry Potter og fangen fra Azkaban var filma i Loch Shiel.

Historie
Ruinane av eit kapell står på den største øya i innsjøen, og det vert sagt at det var den første heimen til St. Finan, ein av lærarane til St. Columba. Acharacle, sør i innsjøen, var åstad for eit slag i 1140, leia av Somerled der han slo nordmennene og grunnla dynastiet Lord of the Isles.

Galleri

Sjå òg
Glenfinnan Viaduct

Shiel
Shiel
Shiel
Loch Shin

Loch Shin (skotsk-gælisk Loch Sìn) er ein innsjø nordvest i Dei skotske høglanda. I sør ligg den vesle byen Lairg. Innsjøen er den største i Sutherland, og strekkjer seg frå nordvest til søraust med ei lengd på 27,2 km. 

I 1950-åra vart vassnivået heva med 10 meter då Lairg Dam vart bygd av Wimpey Construction som ein del av vasskraftutbygging i området. 

Innsjøen er omgjeve av høge fjell, som Ben More Assynt i vest og Ben Klibreck i aust. Innsjøen vert drenert ut i Nordsjøen via den korte River Shin som munnar ut i Dornoch Firth.

Kjelder
Denne artikkelen bygger på «Loch Shin» frå ,  den 4. september 2010.

Bakgrunnsstoff
Tour Loch Shin
Loch Shin vasskraftutbygging
Hydro Scotland 

Shin
St Mary's Loch

St Mary's Loch er den største naturlege innsjøen i Scottish Borders og ligg langs vegen A708 mellom Selkirk og Moffat, kring 72 km sør for Edinburgh. Han er 5 km lang og 1 km brei og vart skapt av isbreane under den siste istida. Innsjøen får vatn frå Megget Water, som renn frå Megget-reservoaret og er kjelda til Yarrow Water, som renn austover frå innsjøen og ut i Ettrick Water oppfor Selkirk.

Innsjøen har fått namn etter ei kyrkje tileigna Jomfru Maria, som ein gong stod på nordsida av innsjøen. I dag er berre gravplassen til kyrkja synleg.

Kjelder 
Denne artikkelen bygger på «St Mary's Loch» frå ,  den 4. september 2010.  
 

Innsjøar i Scottish Borders
Site of Special Scientific Interest i Skottland
Loch of Strathbeg

Loch of Strathbeg (òg kjend som Loch Strathbeg og tidlegare Strathbeg Water) er ein innsjø nær Rattray og Crimond i Aberdeenshire i Skottland med status som særskild verneområde på grunn av dyrelivet her. 

Innsjøen vert bevart av RSPB og rundt innsjøen finst tre skjulestader der ein kan kikke på fuglar og anna dyreliv. 

Det er registrert over 260 forskjellige fugleartar, 280 insektartar og 26 forskjellige pattedyr i området.

Kjelder 
Denne artikkelen bygger på «Loch of Strathbeg» frå ,  den 4. september 2010. 
 oppgav desse kjeldene:

Bakgrunnsstoff 
Offisiell turistside
Special Protection Area
RSPB om Loch Strathbeg

Fuglereservat i Skottland
Geografi i Aberdeenshire
Strachbeg
Ramsarstader i Skottland
Strachbeg
Trinidad

Trinidad er med sine 4 821 km² den største øya i øygruppa Dei små antillane og i øystaten Trinidad og Tobago.

Geografi 

Øya Trinidad er, i motsetnad til dei andre øyane i området, ikkje av vulkansk opphav, men var tidlegare ein del av det søramerikanske fastlandet. Landskapet er mykje kupert, då øya er prega av tre aust-vest-gåande fjellkjeder, med det 940 meter høge Cerro del Aripo som det høgste. I nord dominerer regnskog, i sør savanne med innslag av oppdyrka landområde.

Klimaet er tropisk med dagstemperaturar i kring 30 °C, om natta fell temperaturen ned til 20 °C. Størsteparten av årsnedbøren på 2 000 mm kjem mellom juni og oktober.

Demografi 
I fylgje folketeljinga i år 2000 budde 1 262 366 menneske på Trinidad og Tobago. Folketalsveksten er årleg på 0,3 % til 0,4 %, medan folketettleiken er 251 per km². 

50 % av befolkninga på Trinidad er etterkomarar av afrikanske slavar eller av såkalla mulattar. I kring 40% er etterkomarar av indiske innvandrarar, om lag 10 % er etter folk av annan herkomst. Elles er det eit lite mindretal av asiatar og kvite.

Dei kristne utgjer 40,3 % (29,4 % katolikkar, 10,9 % anglikanarar), elles er det 23,8 % hinduar, 5,8 muslimar og eit fåtal jødar.

Port-of-Spain er største byen og hovudstad i Trinidad og Tobago. Den neste største byen på øya er Chaguanas med om lag 67 000 innbyggarar.

Engelsk er embetsspråk for staten Trinidad og Tobago, det vert og snakka fransk, spansk, hindi, kinesisk og kreolsk (patois).

Kultur 
Calypso-musikk og -dans, steelbandet med instrumentet steelpan, og musikkretninga soca er alle kunstformer med opphav på Trinidad. Calypsoen er særleg knytt til det årlege karnevalet. Eitt av dei mest kjende karnevalsopptoga i verda finn stad på Trinidad.

Næringsliv 
Etter ein byrja utvinne jordolje i 1910 har utvinning og raffinering av olje, samt produksjon av gass, vore hovudnæring på Trinidad. Den billege energien vert også nytta til å drive smelteverk. Den største naturlege asfaltførekomsten i verda, den såkalla Asfaltsjøen (Pitch Lake). Hamna i Port-of-Spain er den største på øya.

Historie 

Øya vart oppdaga for europearane den 31. juli 1498. under Christoffer Columbus si tredje reise. Columbus kalla øya opp etter tre fjelltoppar, difor har ho namnet som viser til den heilage treeininga (Trinidad på spansk). Frå 1552 fall Trinidad under spansk herredømme og ho låg under den spanske krona i om lag 250 år.

Etter den spansk-engelske krigen kom Trinidad i 1802 under britisk makt, Tobago det same i 1814. Frå 1889 var Trinidad og Tobago ein britisk koloni, styrt frå Port of Spain, sidan då er den politiske historia felles for dei to øyane. I 1956 fekk kolonien avgrensa indre sjølvstyre. Mellom 1958 og 1962 høyrde Trinidad og Tobago til den såkalla Vestindiske føderasjonen. I 1962 vart øyane ein sjølvstendig stat, knytt til Det britiske samveldet.

Kjelder 

 Denne artikkelen bygger på «de:Trinidad (Insel)» frå , den 4. september 2010.

Bakgrunnsstoff 
 Timeline: Trinidad and Tobago, BBC
 Fotoreisebericht über eine Reise zum Carnival 2009 in Trinidad & Tobago

Trinidad og Tobago
Antillane
Tidlegare spanske koloniar
Namn knytte til Treeininga
Loch Tay

Loch Tay (skotsk-gælisk Loch Tatha) er ein innsjø sentralt i Dei skotske høglanda i Skottland, i distriktet Perthshire.

Han er ein lang og smal innsjø med ei lengd på 23 km og ei breidde på kring 1,5-2 km. Han er den sjette største innsjøen i Skottland ut frå areal og over 150 meter djup på det djupaste. 

Ben Lawers på nordsida er med ei høgd på 1214 meter over havet det 10. høgaste fjellet på Dei britiske øyane. 

Killin ligg ved enden av innsjøen og Kenmore ved utløpet til River Tay.  Dei mindre busetnadane Acharn, Ardeonaig og Ardtalnaig ligg på sørsida av innsjøen, medan Fearnan og Lawers ligg på nordsida. Innsjøen får vatn frå elvane Dochart og Lochay, samt fleire mindre elvar. 

Det er populært med laksefiske i innsjøen. 

Innsjøen og området rundt er omtalt i den tradisjonelle skotske 'Loch Tay Boat Song'.

I jernalderen budde folk på menneskeskapte øyar i innsjøen, kalla crannogs.  Ein har funne meir enn 20 slike crannogs, som i dag ligg under vatn. Ein crannog er gjennoppbygd sør i innsjøen.

Galleri

Bakgrunnsstoff
 Killin 
The Scottish Crannog Centre

Tay
Geografi i Perth and Kinross
Loch Thom

Loch Thom er eit reservoar som sidan 1827 har gjeve vatn til byen Greenock i Inverclyde i Skottland. Han er kalla opp etter ingeniøren Robert Thom, som skapte reservoaret, som gav vatn til byen via den lange akvedukten kalla The Cut. I tillegg til å vere vasskjelde, vert innsjøen i dag nytta til sportsfiske og er ein del av Clyde Muirshiel Regional Park.

Kjelder 
Denne artikkelen bygger på «Loch Thom» frå ,  den 4. september 2010. 
 oppgav desse kjeldene: 
 

Reservoar i Skottland
Thom
Geografi i Inverclyde
Loch Treig

Loch Treig (skotsk-gælisk Loch Trèig, som tyder dødssjøen) er ein 9 km lang innsjø med bratte sider, 20 km aust for Fort William i Lochaber i Highland i Skottland. Det er ingen vegar langs innsjøen, men jernbanen West Highland Line følgjer austbreidda. 

Sidan 1929 har Loch Treig vore eit reservoar, skapt bak Treig Dam. Dette er ein del av Lochaber vasskraftsystem. Då vassnivået vart heva med bygginga av demninga, vart dei vesle grendene Kinlochtreig og Creaguaineach i sørenden lagt under vatn.

Kjelder
Denne artikkelen bygger på «Loch Treig» frå ,  den 4. september 2010.  
 

Treig
Treig
Loch Trool

Loch Trool er ein innsjø i Galloway, sørvest i Skottland i dalen Glen Trool. Han er kjelda til Water of Trool som renn ut i Water of Minnoch og vidare til Cree.

I 1307 fann slaget ved Glen Trool stad her.

Kjelder
Denne artikkelen bygger på «Loch Trool» frå ,  den 4. september 2010.  
 

Trool
Geografi i Dumfries and Galloway
Loch Tulla

Loch Tulla (skotsk-gælisk Loch Toilbhe) er ein liten innsjø nær Bridge of Orchy og Glen Coe i Skottland i det sentrale høglandet. Det finst gytande laks i innsjøen.

Kjelder
Denne artikkelen bygger på «Loch Tulla» frå ,  den 4. september 2010.  
 

Tulla
Loch Tulla
Loch Tummel

Loch Tummel (skotsk-gælisk Loch Teimhil) er ein lang, smal innsjø, 7 km nordvest for Pitlochry i Perth and Kinross i Skottland .

Geografi
Innsjøen er om lag 11 km lang frå aust til vest og litt under 1 km brei. Han vart ein del av Tummel vasskraftsystem då Clunie Dam vart bygd av Wimpey Construction i austenden i 1950. Dette heva vassnivået med 4,5 meter. Det går vegar langs innsjøen på både nord- og sørsida, og frå her er det fleire stader flott utsyn over naturen omkring innsjøen. Her finn ein mellom anna 'Queen's View' på nordsida, der dronning Victoria skal ha stått og sett på naturen i 1866. Frå her kan ein sjå Schiehallion i bakgrunnen. 

Like ved starten på innsjøen kryssar Tummel Bridge elva River Tummel. Dette er to bruer, og den første vart bygd av General Wade i 1730, medan ei moderne bru har erstatta denne.

Kjelder

Denne artikkelen bygger på «Loch Tummel» frå ,  den 4. september 2010. 
 oppgav desse kjeldene:

Bakgrunnsstoff

Tummel
Geografi i Perth and Kinross
Loch Valley

Loch Valley er ein innsjø i Galloway Forest Park aust for Buchan Hill, nord for Rig of the Jarkness og sørvest for Craignaw. Han vert drenert via Gairland Burn til Loch Trool.

Heile tilsigsområdet til innsjøen ligg innanfor tilsigsområdet til Loch Doon, han er is oligotrofisk og har vorte gradvis forsura sidan midten av 1800-talet. pH-nivået har auka sakte frå 4,4 i 1978 til 5,2 i 2003..

Kjelder
 Denne artikkelen bygger på «Loch Valley» frå ,  den 4. september 2010. 
 oppgav desse kjeldene:

Valley
Geografi i Dumfries and Galloway